ddrg/super_eurlex huggingface dataset:
KOMMISSIONENS BESLUTNING af 18. februar 1997 om ændring af beslutning 96/742/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, og om nærmere regler for den kontrol, som Kommissionens veterinærsagkyndige skal føre (EØS-relevant tekst) (97/165/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved traktaten vedrørende Østrigs, Finlands og Sveriges tiltrædelse, særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), senest ændret ved traktaten vedrørende Østrigs, Finlands og Sveriges tiltrædelse, særlig artikel 6, stk. 4, og

ud fra følgende betragtninger:

Kommissionens beslutning 96/742/EF (3) giver en liste over grænsekontrolsteder, der er godkendt til at føre veterinærkontrol med produkter og dyr fra tredjelande;

nogle grænsekontrolsteder er blevet inspiceret af Kommissionens tjenestegrene; desuden kan medlemsstaterne foreslå, at grænsekontrolsteder fjernes fra listen, eller at nye optages, idet sådanne nye grænsekontrolsteder skal inspiceres, inden de optages på listen;

ud fra resultaterne af inspektionerne og forslag fra medlemsstaternes kompetente myndigheder bør beslutning 96/742/EF ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 96/742/EF foretages følgende ændringer:

1) I afsnittet vedrørende Belgien affattes referencerne til grænsekontrolstederne således:

>TABELPOSITION>

2) I afsnittet vedrørende Grækenland affattes referencerne til grænsekontrolstederne således:

>TABELPOSITION>

3) I afsnittet vedrørende Italien affattes referencerne til grænsekontrolstederne således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 18. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 268 af 24. 9. 1991, s. 56.

(3) EFT nr. L 338 af 28. 12. 1996, s. 91.
RÅDETS AFGØRELSE af 24. februar 1997 om beskikkelse af et medlem af Det Økonomiske og Sociale Udvalg (97/155/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194 og 195,

under henvisning til traktaten om oprettelse af Det Europæiske Atomenergifællesskab, særlig artikel 166 og 167,

under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden fra den 21. september 1994 til den 20. september 1998 (1),

i betragtning af, at en plads som medlem af ovennævnte udvalg er blevet ledig, efter at Gian Paolo Carrozza er trådt tilbage, hvilket Rådet blev underrettet om den 18. oktober 1996,

under henvisning til den kandidatliste, som Italiens regering forelagde den 21. januar 1997,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Maurizio Angelo beskikkes som medlem af Det Økonomiske og Sociale Udvalg som efterfølger for Gian Paolo Carrozza for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 24. februar 1997.

På Rådets vegne

H. VAN MIERLO

Formand

(1) EFT nr. L 257 af 5. 10. 1994, s. 20.
RÅDETS AFGØRELSE af 10. april 1995 om indgåelse af aftalen i form af brevveksling mellem Det Europæiske Fællesskab og Republikken Island, Kongeriget Norge og Schweiz om ændring af konventionen af 20. maj 1987 om en fælles forsendelsesprocedure (97/225/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Artikel 15, stk. 2, i konventionen mellem Det Europæiske Økonomiske Fællesskab og Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig om en fælles forsendelsesprocedure (1) bemyndiger den ved konventionen nedsatte blandede kommission til at rette henstillinger om ændringer til konventionen;

Den Blandede Kommission har anbefalet en ændring af konventionen for at åbne mulighed for, at de kontraherende parter kan yde hinanden bistand i forbindelse med inddrivelse af fordringer;

de pågældende ændringer er indeholdt i Den Blandede Kommissions henstilling nr. 1/94; aftalen i form af brevveksling om denne henstilling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Island, Kongeriget Norge og Schweiz om ændring af konventionen af 20. maj 1987 om en fælles forsendelsesprocedure godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 226 af 13. 8. 1987, s. 2.
KOMMISSIONENS BESLUTNING af 25. marts 1997 om godkendelse af programmet for udryddelse af IBR i Østrig (EØS-relevant tekst) (97/250/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved Kommissionens beslutning 97/122/EF (2), særlig artikel 9, stk. 3, og

ud fra følgende betragtninger:

Der blev indledt et udryddelsesprogram for IBR i Østrig i marts 1995; dette program blev godkendt ved Kommissionens beslutning 95/62/EF (3) for en toårig periode, der udløb den 28. februar 1997;

udryddelsesprogrammet er stadig under gennemførelse; programmet skulle gøre det muligt at udrydde IBR i Østrig i fremtiden;

godkendelsen af programmet bør derfor forlænges i endnu en periode på tre år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Programmet for udryddelse af IBR i Østrig godkendes for endnu en periode på tre år.

Artikel 2

Østrig sætter senest den 1. april 1997 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 1. april 1997.

Artikel 4

Denne beslutning er rettet til medlemsstaterne.

Udfærdiget i Bruxelles, den 25. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 45 af 15. 2. 1997, s. 48.

(3) EFT nr. L 55 af 11. 3. 1995, s. 45.
KOMMISSIONENS BESLUTNING af 14. marts 1997 om ændring af listen over industriområder i tilbagegang, der er omfattet af mål nr. 2, som fastlagt ved Rådets forordning (EØF) nr. 2052/88 (97/237/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 9, stk. 3, og

ud fra følgende betragtninger:

En første liste over støtteberettigede områder under mål nr. 2 blev fastlagt ved Kommissionens beslutning 94/169/EF (3) for perioden 1994-1996;

listen blev ændret ved Kommissionens beslutning 96/472/EF (4) for programmeringsperioden 1997-1999;

beslutning 96/472/EF indeholder en fejl, hvad angår benævnelsen af et støtteberettiget industriområde under mål nr. 2 -

VEDTAGET FØLGENDE BESLUTNING:

Artikel 1

Den i henhold til artikel 9, stk. 3, i forordning (EØF) nr. 2052/88 fastlagte liste over industriområder i tilbagegang, der berøres af mål nr. 2, ændres, ved at der for den støtteberettigede NUTS III-region Madrid foretages en tilføjelse i forbindelse med angivelsen »Ciudad Universitaria« under »Universidad Politécnica«, idet angivelserne »Escuela Técnica Superior de Ingenierios Industriales, Escuela Técnica Superior de Ingenieros de Minas, Facultad de Informática« indsættes.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. marts 1997.

På Kommissionens vegne

Monika WULF-MATHIES

Medlem af Kommissionen

(1) EFT nr. L 185 af 15. 7. 1988, s. 9.

(2) EFT nr. L 337 af 24. 12. 1994, s. 11.

(3) EFT nr. L 81 af 24. 3. 1994, s. 1.

(4) EFT nr. L 193 af 3. 8. 1996, s. 54.
KOMMISSIONENS BESLUTNING af 3. marts 1997 om ændring af beslutning 96/233/EF om opstilling af en liste over godkendte akvakulturbrug i Danmark (EØS-relevant tekst) (97/234/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, stk. 3, og

ud fra følgende betragtninger:

Danmark opnåede status som zone, der er godkendt som værende fri for infektiøs hæmatopoietisk nekrose (IHN) for hele sit område ved Kommissionens beslutning 93/74/EF (3), senest ændret ved beslutning 94/450/EF (4);

medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for egtvedsyge (VHS);

listen over godkendte akvakulturbrug i Danmark blev fastsat ved Kommissionens beslutning 96/233/EF (5);

Danmark har ved brev af 15. november 1996 forelagt Kommissionen begrundelse for meddelelse af status som godkendt akvakulturbrug i en ikke-godkendt zone for så vidt angår VHS til et antal andre akvakulturbrug samt de nationale bestemmelser, der skal opfyldes til bevarelse af status;

Kommissionen og medlemsstaterne har gennemgået det dokumentationsmateriale, som Danmark har forelagt for disse akvakulturbrug;

heraf fremgår det, at akvakulturbrugene opfylder alle kravene i artikel 6 i direktiv 91/67/EØF;

akvakulturbrugene kan derfor indrømmes status som godkendt akvakulturbrug i en ikke-godkendt zone;

disse akvakulturbrug bør føjes til listen over allerede godkendte akvakulturbrug;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 96/233/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 27 af 4. 2. 1993, s. 35.

(4) EFT nr. L 187 af 22. 7. 1994, s. 8.

(5) EFT nr. L 77 af 27. 3. 1996, s. 33.

BILAG

AKVAKULTURBRUG I DANMARK, SOM ER GODKENDT MED HENSYN TIL VHS

1. Værum Mølle Dambrug

DK-8900 Randers

2. Trehøje Klækkeri

DK-8766 Nr. Snede

3. Hallesøhus Dambrug

DK-8766 Nr. Snede

4. Løvet Dambrug

DK-8654 Bryrup

5. Hallesø Dambrug

DK-8766 Nr. Snede

6. Sillerupvæld Dambrug

DK-7470 Karup

7. Skade Dambrug

DK-8765 Klovborg

8. Vork Dambrug

DK-6040 Egtved

9. Egebæk Dambrug

DK-6880 Tarm

10. Søstremosegaard

DK-4400 Kalundborg

11. Bækkelund Dambrug

DK-6950 Ringkøbing

12. Kjeldbæk Fiskeri

DK-7441 Bording

13. Sangild Dambrug

DK-7470 Karup

14. Lysbro Dambrug

DK-8600 Silkeborg
KOMMISSIONENS BESLUTNING af 25. marts 1997 om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet (EØS-relevant tekst) (97/249/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), senest ændret ved beslutning 94/113/EF (2), særlig artikel 8, stk. 1, og

ud fra følgende betragtninger:

I Kommissionens beslutning 92/452/EØF (3), senest ændret ved beslutning 97/104/EF (4), er der opstillet lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til EF;

USA's myndigheder har fremsendt ændringer af deres liste over embryonindsamlingsteam; Kommissionen har fået garantier for, at bestemmelserne i artikel 8 i direktiv 89/556/EØF overholdes;

listen over godkendte team bør nu ændres for USA's vedkommende;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 3 i bilaget til beslutning 92/452/EØF:

a) tilføjes følgende team:

>TABELPOSITION>

b) udgår følgende team:

>TABELPOSITION>

for USA's vedkommende.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 19. 10. 1989, s. 1.

(2) EFT nr. L 53 af 24. 2. 1994, s. 23.

(3) EFT nr. L 250 af 29. 8. 1992, s. 40.

(4) EFT nr. L 36 af 6. 2. 1997, s. 31.
il.4.97IDA! DeEuropæiskeFællesskabersTidende Nr.L96/37
KOMMISSIONENS BESLUTNING
af1.april1997
omsuspensionafopkøbafsmørivissemedlemsstater
(Kundedanske,tyske,græske,engelske,franske,nederlandske ,finskeogsvenskeudgaver
erautentiske)
(97/243/EF)
deidennebeslutningfastsatteforanstaltninger eriover­
ensstemmelsemedudtalelsefraForvaltningskomitéen for
MælkogMejeriprodukter —
VEDTAGET FØLGENDE BESLUTNING :
Artikel1
Deopkøbafsmørvedlicitation,dererfastsatiartikel1,
stk.3,iforordning(EØF)nr.777/87,suspenderes i
Belgien,Danmark,Tyskland,Grækenland,Frankrig,
Luxembourg ,Nederlandene ,Østrig,Finland,Sverige,
NordirlandogStorbritannien .
Artikel2
Beslutning97/166/EFophæves.
Artikel3
DennebeslutningerrettettilKongerigetBelgien,Konge­
rigetDanmark,Forbundsrepublikken Tyskland,Den
HellenskeRepublik,DenFranskeRepublik,Storhertug­
dømmetLuxembourg ,KongerigetNederlandene ,Repu­
blikkenØstrig,RepublikkenFinland,KongerigetSverige
ogDetForenedeKongerigeStorbritannien ogNordir­
land.KOMMISSIONEN FORDEEUROPÆISKE
FÆLLESSKABER HAR—
underhenvisningtiltraktatenomoprettelseafDet
EuropæiskeFællesskab,
underhenvisningtilRådetsforordning(EØF)nr.804/68
af27.juni1968omdenfællesmarkedsordning formælk
ogmejeriprodukter ('),senestændretvedforordning(EF)
nr.1587/96(2),særligartikel7a,stk.1,førsteafsnit,ogstk.
3,og
udfrafølgendebetragtninger :
IRådetsforordning(EØF)nr.777/87(3),senestændret
vedaktenvedrørendeØstrigs,FinlandsogSverigestiltræ­
delse,erdetfastlagt,underhvilkeomstændigheder opkøb
afsmørogskummetmælkspulver kansuspenderesog
sidengenindføres ,oghvilkealternativeforanstaltninger
derkantræffesitilfældeafsuspension ;
vedKommissionens forordning(EØF)nr.1547/87(4),
senestændretvedforordning(EF)nr.1802/95(*),erder
fastsatkriterierforopkøbafsmørvedlicitationog
suspensionafopkøbienmedlemsstateller,forsåvidt
angårDetForenedeKongerigeogForbundsrepublikken
Tyskland,ietområde;
Kommissionens beslutning97/166/EF(6)foreskriver
suspensionafdenævnteopkøbivissemedlemsstater ;
ifølgeoplysningerne ommarkedspriserne erdenbetin­
gelse,dererfastsatiartikel1,stk.3,iforordning(EØF)
nr.1547/87,forøjeblikketopfyldtiBelgien,Danmark,
Tyskland,Grækenland ,Frankrig,Luxembourg ,Nederlan­
dene,Østrig,Finland,Sverige,NordirlandogStorbritan­
nien;bestemmelserne om,ihvilkemedlemsstater nævnte
suspensiongælder,børderforændres;UdfærdigetiBruxelles,den1.april1997.
PåKommissionens vegne
FranzFISCHLER
MedlemafKommissionen
(')EFTnr.L148af28.6.1968,s.13.
(J)EFTnr.L206af16.8.1996,s.21.
(3)EFTnr.L78af20.3.1987,s.10.
(♦)EFTnr.L144af4.6.1987,s.12.
OEFTnr.L174af26.7.1995,s.27.
(fi)EFTnr.L64af5.3.1997,s.22.
KOMMISSIONENS BESLUTNING af 3. marts 1997 om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet (EØS-relevant tekst) (97/229/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

I Kommissionens beslutning 93/693/EF (2), senest ændret ved beslutning 97/103/EF (3), opstilles en liste over tyrestationer i visse tredjelande, som er godkendt til udførsel af tyresæd til Fællesskabet;

de kompetente veterinærmyndigheder i Polen og Slovakiet har indsendt anmodninger om ændringer af listen over tyrestationer, som er godkendt til udførsel af tyresæd til Fællesskabet; det er derfor nødvendig at ændre listen over godkendte tyrestationer; Kommissionen har modtaget forsikring om, at kravene i artikel 9 i direktiv 88/407/EØF er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/693/EF foretages følgende ændringer:

1) I 3. del tilføjes følgende tyrestation for Polen:

»STACJA HODOWLI I UNASIENIANIA ZWIERZAT

36-007 Krasne k/Rzeszowa

Registreringsnummer: 2-AI-PL«.

2) I 11. del tilføjes følgende tyrestation for Den Slovakiske Republik:

»INSEMAS s.r.o.

Stanica plemenn´ych b´ykov

Lieskovská cesta 32

960 01 Zvolen

Registreringsnummer: ISB SR 03«.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 194 af 22. 7. 1988, s. 10.

(2) EFT nr. L 320 af 22. 12. 1993, s. 35.

(3) EFT nr. L 36 af 6. 2. 1997, s. 29.
KOMMISSIONENS BESLUTNING af 3. marts 1997 om ændring af beslutning 95/473/EF om listen over godkendte akvakulturbrug i Frankrig (EØS-relevant tekst) (97/227/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, stk. 3, og

ud fra følgende betragtninger:

Medlemsstaterne kan for akvakulturbrug, der ligger i en zone, som ikke er godkendt med hensyn til infektiøs hæmatopoietisk nekrose (IHN) og egtvedsyge (VHS), opnå status som godkendt akvakulturbrug, der er fri for de nævnte sygdomme;

listen over godkendte akvakulturbrug i Frankrig blev fastsat ved Kommissionens beslutning 95/473/EF (3), ændret ved beslutning 96/289/EF (4);

Frankrig har ved brev af 31. maj 1996 og 10. oktober 1996 for nogle andre akvakulturbrug forelagt Kommissionen relevant bevismateriale for meddelelse af status som godkendt akvakulturbrug med hensyn til IHN og VHS i en ikke godkendt zone samt de nationale bestemmelser, der garanterer, at reglerne for opretholdelse af godkendelsen bliver overholdt;

Kommissionen og medlemsstaterne har gennemgået det dokumentationsmateriale, som Frankrig har forelagt for disse akvakulturbrug;

heraf fremgår det, at nogle af akvakulturbrugene opfylder alle kravene i artikel 6 i direktiv 91/67/EØF; andre akvakulturbrug opfylder ikke disse krav, især hvad angår prøveudtagningsprogrammet og infrastrukturbestemmelserne;

de akvakulturbrug, der opfylder bestemmelserne i direktiv 91/67/EØF, kan derfor indrømmes status som godkendt akvakulturbrug i en ikke-godkendt zone;

disse akvakulturbrug bør indsættes på listen over godkendte akvakulturbrug;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 95/473/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 269 af 11. 11. 1995, s. 31.

(4) EFT nr. L 109 af 3. 5. 1996, s. 23.

BILAG

AKVAKULTURBRUG, DER I FRANKRIG ER GODKENDT MED HENSYN TIL IHN OG VHS

1. Pisciculture de Sarrance

Pyrénées-Atlantiques

F-40260 Castets

2. Pisciculture des Sources

Aveyron

F-12540 Cornus

3. SCEA »Truites du lac de Cartravers«

Bois Boscher

Côtes d'Armor

F-22460 Merleac

4. Pisciculture du Thélohier

Ille-et-Vilaine

F-35190 Cardroc

5. Pisciculture de Plainville

Eure-et-Loire

F-28400 Marolles-les-Buis

6. Pisciculture du ruisseau de Dompierre

Meuse

F-55300 Lacroix-sur-Meuse

7. Pisciculture du Vaucheron

Meuse

F-55130 Gondrecourt-le-Château

8. Pisciculture de la source de la Deüe

Meuse

F-55500 Cousances-aux-Bois

9. Pisciculture de Pissos

Landes

F-40410 Pissos
RÅDETS AFGØRELSE af 14. april 1997 om udnævnelse af et medlem af og en suppleant til Det Rådgivende Udvalg for Uddannelse inden for Sygeplejeområdet (97/C 127/01)

RÅDET FOR DEN EUROPÆISKE UNION HAR -

under henvisning til Rådets afgørelse 77/454/EØF af 27. juni 1977 om nedsættelse af et rådgivende udvalg for uddannelse inden for sygeplejeområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 25. juli 1994 (2) Paloma GÓMEZ DÍAZ som medlem og Misericordia GARCÍA HERNÁNDEZ som suppleant for perioden indtil den 24. juli 1997;

den spanske regering har indstillet Honorio Carlos BANDO CASADO som medlem og Enrique FERNÁNDEZ DEL PINO som suppleant som efterfølgere for henholdsvis Paloma GÓMEZ DÍAZ og Misericordia GARCÍA HERNÁNDEZ -

TRUFFET FØLGENDE AFGØRELSE:

Eneste artikel

Honorio Carlos BANDO CASADO udnævnes til medlem af og Enrique FERNÁNDEZ DEL PINO udnævnes som suppleant til Det Rådgivende Udvalg for Uddannelse inden for Sygeplejeområdet som efterfølgere for henholdsvis Paloma GÓMEZ DÍAZ og Misericordia GARCÍA HERNÁNDEZ for den resterende del af disses mandatperiode, dvs. indtil den 24. juli 1997.

Udfærdiget i Luxembourg, den 14. april 1997.

På Rådets vegne

J. VAN AARTSEN

Formand

(1) EFT nr. L 176 af 15. 7. 1977, s. 11.

(2) EFT nr. C 221 af 9. 8. 1994, s. 3.